Бонхёльм — галаўны боль датчанаў часоў халоднай вайны. Яны моцна турбаваліся, што Савецкі Саюз захоча паўтарыць свой поспех, і акупуе ў адзін дзень выспу, заняўшы стратэгічнае становішча на Балтыцы. Нешта падобнае ўжо адбылося ў 1945-м. Тады савецкае войска не хацела пакідаць выспу цэлы год. Цяпер Расія зноўку пагражае Даніі, на гэты раз выкарыстаннем ядзернай зброі супраць, чамусьці, ейных караблёў.